Natifnatal-Wanakera-Karib: Nan dekou 206 lanne wangannite-politik Venezwela
« 38enm konsit kabwatè gouvelman peyi CARICOM |
| 38enm konsit kabwatè gouvelman peyi CARICOM »
Se dezienm kabwatè Repiblik Bolivar Venezwela a, Tareck El Aissami, ki te fè eti lakou-moun-politik chavèz la, pou te sanble douvan kawbe plodari-politik la nan an kadafa lanmen-asou-tjè, li plodari-matje wangannite-politik la, 206 lanne dèyè. An konpanyi moun adan boul moun ki te sanble la, te ke rive antre nan kawbe plodari-politik la ek te ke foute se politikè MUD la kou, jik pou flandje de-o-twa.
Kabwatè Repiblik Bolivar Venezwela a, Nicolás Maduro, mande pou wouvè an èche-sav asou sa ki fèt nan kawbe plodari-politik la ek pofite mande se distopayè politik pou sispann anfwa tout se kout-semeda a ki ka woule nan peyi a depi mwa Avril ki pase ek ka dekalibiche sistenm-gouvelman peyi a. Se pou’y te apiye anlè sa eti fok trape an kanmouzaza epi karetel sitire an fondas-politik krache-dife nan mete-nan-brann politik ki pou bay nan wabap mwa ta’a menm.
Lòtbòtsay, kabwatè kawbe-gouvelnaj sapatony Venezwela, Vladimir Padrino López, lonje dwèt anlè kout-semeda ta’a "nou pa nan kont tout potjel semeda, nan tout kote eti’y sòti. Bagay ki fèt nan kawbe plodari-politik la jòdi a, se pa bagay ki pou ka fèt". Se pou Padrino te fè eti se distopayè politik la mande yo pou lonje dwèt asou se kout-semeda ka bay nan peyi a depi yonn-de mwa ek ki ja alelouya 90 moun epi : "sa te ke dous wè se mètafè distopay-politik la pran menm kanman epi kabwatè-repiblik la, Nicolás Maduro, lè moun ka pete lapòt kawbe sapatony Venezwela, kawbe doubout-djann, kawbe pòte-kabès ek magazen-manje, koraj-djenm se kawbe djoktòch politik la ek kawbe-gouvelnaj peyi a, lè moun ka flanbe nan lari, lè loto ka flanbe, lapidaj, bare lari, pouse bwa anba dife, mennen tjanmay-lekol nan gawoule, tenmbolizay, koubaraj rayi moun". Kabwatè kawbe-gouvelnaj sapatony Venezwela a te mande pou distopayè-politik bokante pawol ek pou an topay peyi-natifnatal la nan dekou kawbe plodari-politik larel-fondas (Asamblea Nacional Constituyente) eti plodayè-politik li ke pase rel jout-politik nan 30 Jwiye ka vini.
Pou limenm, kabwatè sosialis la, Diosdado Cabello, katjile sa eti kout-semeda mèkrèdi a asou kawbe plodari-politik la se dwel an bat-lawonn krèy dispay-politik la pou mare gouvelman peyi a ek pou bat do an bawouf sapatony antra. «Yo pran dlo mousach pou lèt, yo gade wè fè an kout-djenm anlè lakou-moun-natifnatal nou an. Sa ki te nan jounal la se te anni foto tengpenteng lan. Yo ale fè an kout tjok anlè lakou-moun-natifnatal la. Isiya la, yo fè nou wè dezienm kabwatè Repiblik Bolivar Venezwela a (Tareck El Aissami) nan Salon Oval la ka wouvè kòf otila plodari-matje wangannite-politik la sere, tankon sa ka fèt chak lanne » eti Cabello rarate nan progranm televizion venezwela, Con el Mazo Dando (an kout mato po) eti ki filmen nan Teyat bouk Karakas la. Ale li nan TeleSur
Un plan golpista e intervencionista Rédigé par :
06 juillet 2017 à 18:35